Epic Games ไม่พอใจคำตัดสินศาล ยื่นอุทธรณ์คดี Apple ต่อ
Epic Games ไม่พอใจคำตัดสินศาล ยื่นอุทธรณ์คดี Apple ต่อ
13 ก.ย. 2564

Epic Games ไม่พอใจคำตัดสินศาล ยื่นอุทธรณ์คดี Apple ต่อ
หลังจากที่ศาลในสหรัฐฯ ได้ตัดสินให้ Epic Games ชนะคดีที่ได้ยื่นฟ้อง Apple ไป ว่าผูกขาดธุรกิจผ่าน App Store
โดยให้ Apple อนุญาตให้ผู้พัฒนาแอปฯ สามารถแปะลิงก์หรือเพิ่มช่องทางไปยังระบบชำระเงินอื่น นอกจากระบบ In-App Purchase ของ Apple ได้
อย่างไรก็ดี คำตัดสินของศาล ยังคงให้ Apple สามารถเก็บค่าคอมมิชชัน 15-30% สำหรับแอปฯ​ ที่ใช้ระบบชำระเงินของ Apple ได้เช่นเดิม 
ซึ่งทาง Epic Games เจ้าของเกม Fortnite ก็ยังไม่พอใจกับเรื่องดังกล่าว
โดยในวันอาทิตย์ที่ผ่านมา Epic Games ได้กล่าวว่า มีแผนจะยื่นอุทธรณ์ต่อคำตัดสินของศาล ในคดีต่อต้านการผูกขาดของ Apple หลังจากที่ในวันศุกร์ ผู้พิพากษาของรัฐบาลกลาง มีคำตัดสินออกมา
ทั้งนี้ ศาลได้ตัดสินว่า Apple จะต้องยกเลิกกฎบางประการกับเหล่านักพัฒนา 
แต่ทาง Epic Games เห็นว่าคำตัดสินบางประการก็ยังดูว่าจะเข้าทาง Apple อยู่ดี
เช่น Apple ยังสามารถห้ามไม่ให้บุคคลที่ 3 เข้ามามีส่วนร่วมในระบบชำระเงิน In-App Purchase ของ Apple 
และยังอนุญาตให้ทาง Apple สามารถที่จะเก็บค่าคอมมิชชันราว ๆ 15-30% สำหรับแอปฯ ที่ใช้ระบบชำระเงินของ Apple ได้อยู่ 
 
ซึ่งทาง Epic Games ได้ออกมากล่าวว่า จะยังคงยืนหยัดต่อสู้ทางกฎหมายต่อไป
โดยเป็นไปได้ว่า ทาง Epic Games ต้องการให้ Apple ลดค่าคอมมิชชันบนระบบ In-App Purchase ของ App Store ลงมากกว่านี้
ทั้งนี้ นักวิเคราะห์ มองว่า ผลกระทบจะหนักแค่ไหน ขึ้นอยู่กับว่า Apple จะดำเนินการตามคำพิพากษาของศาลอย่างไร
และมองว่า นักวิจารณ์และคู่แข่งของ Apple อาจจะมีแนวโน้มที่จะหันไปพึ่งพาสมาชิกสภานิติบัญญัติ มากกว่าศาล เพื่อกดดันให้เกิดการเปลี่ยนแปลงด้านกฎระเบียบของ Apple ตามที่พวกเขาต้องการ
อย่างไรก็ตาม ตอนนี้ทั้งทาง Apple และ Epic Games ได้ปฏิเสธที่จะแสดงความเห็นต่อเรื่องดังกล่าว
เป็นที่น่าติดตามต่อไปว่า จะมีการเคลื่อนไหวในแนวทางไหนออกมาบ้าง
ซึ่งดูเหมือน Epic Games จะไม่ยอมปล่อยเรื่องนี้ไปง่าย ๆ ถ้าหากยังไม่ได้สิ่งที่ต้องการ นั่นเอง..
Reference 
-
-